rejauldu/bengali-wikipedia huggingface dataset:
বো-কাপ (আফ্রিকান ভাষায় "অন্তরীপের ওপরে") দক্ষিণ আফ্রিকার কেপ টাউন শহরের একটি অঞ্চল যা পূর্বে মালয় কোয়ার্টার নামে পরিচিত ছিল। পূর্বে ছিল এটি জনপদ, যা শহরের কেন্দ্রে সিগন্যাল পাহাড়ের ঢালে বিস্তৃত এবং কেপ টাউনের কেপ মালয় সংস্কৃতির ঐতিহাসিক কেন্দ্রবিন্দু। ১৭৯৪ সালে নির্মিত দক্ষিণ আফ্রিকার প্রথম ইসলামি স্থাপনা আউয়াল মসজিদ এই এলাকায় অবস্থিত।  উজ্জ্বল রঙিন ঘর এবং খোয়া পাথরের রাস্তার জন্য জনবহুল স্থানটি বিখ্যাত। ঐতিহ্যগতভাবে এই বহুসংস্কৃতি অঞ্চলের জনসংখ্যার প্রায় ৭০ শতাংশ মুসলিম। দক্ষিণ আফ্রিকার ঐতিহ্য সম্পদ সংস্থার মতে, এই অঞ্চলে দক্ষিণ আফ্রিকার প্রাক-১৮৫০ সালের স্থাপত্যের বৃহত্তম সংকলন রয়েছে এবং এখন পর্যন্ত টিকে থাকা কেপ টাউনের প্রাচীনতম আবাসিক এলাকা।  ইতিহাস ১৭৬০-এর দশকের শেষের দিকে ওলন্দাজ উপনিবেশ আমলে ইয়ান দে ভাল নামে একজন ওলন্দাজ বো-কাপের ড্রপ ও ওয়াল স্ট্রিটের নিকটস্থ একখণ্ড জমি ক্রয় করেছিলেন। বছর খানেক পর রোজ, খিয়াপিনি এবং শর্ট মার্কেট স্ট্রিট পর্যন্ত ভালের ভূ-সম্পত্তি বিস্তৃতি  লাভ করে। মালয় কোয়ার্টার নামে পরিচিতি পাওয়ার পূর্বে এলাকাটি ভালেন ড্রপ (ভালের নামানুসারে) নামেও পরিচিত ছিল। স্থানীয়রা একে স্ল্যামস ব্রুট কিংবা স্কচচেক্লুফ নামে ডাকে। ১৭৬৩ সালে ভাল এই জমিতে কিছু একতলা ঘর নির্মাণ করে নিজের ক্রীতদাসদের নিকট সেগুলি ভাড়া দিতে শুরু করে। স্থানীয়রা এগুলিকে huurhuisjes অর্থাৎ ভাড়া ঘর বলতো। এই ক্রীতদাসদের ‘কেপ মালয়েশ’ নামে পরিচিত ছিল, যাদের বেশিরভাগই মালয়েশিয়া ও ইন্দোনেশিয়া থেকে আগত। বাকিদের কাজের উদ্দেশে আফ্রিকার অন্যান্য অংশ থেকে কেপ টাউনে আনা হয়েছিল। মূলত এ এথেই ‘মালয়’ নামের উৎপত্তি। একই সময়ে কেপ টাউনে ইসলামের প্রবেশ ঘটে।  জাতীয় ঐতিহ্য পদমর্যাদা  তথ্যসূত্র  বহিঃসংযোগ  কেপ টাউন ট্রাভেলে বো-কাপ বিষয়শ্রেণী:দক্ষিণ আফ্রিকায় ইসলাম
দ্য ড্রপ  () হলো ইঙ্গেস ইডি নামে পরিচিত জার্মান ভাস্করদলের নকশা করা একটি বৃষ্টির ফোঁটা সদৃশ্য ইস্পাত ভাস্কর্য, যা ভ্যানকুভার শহরের কেন্দ্রস্থলে কোল হারবার এলাকায় বন ভয়েজ প্লাজায় অবস্থিত।  লম্বা ভাস্কর্যটি স্টাইরোফোম এবং নীল পলিউরেথেন দিয়ে আবৃত। ইঙ্গেস ইডির মতে, ভাস্কর্যটি "প্রকৃতির শক্তির প্রতি শ্রদ্ধা" এবং "আমাদের চারপাশের জলের প্রতি-সম্পর্ক এবং দৃষ্টিভঙ্গি" উপস্থাপন করে। ভাস্কর্যটি ২০০৯ সালে  ভ্যানকুভার কনভেনশন সেন্টারের শিল্পকলা প্রকল্পের অংশ হিসাবে নির্মাণ ও স্থাপনের অনুমোদন পেয়েছিল। বর্তমানে এটি বিসি প্যাভিলিয়ন কোম্পানির মালিকানাধীন।   বর্ণনা এবং ইতিহাস  সিটি অফ ভ্যানকুভার পাবলিক আর্ট রেজিস্ট্রির তথ্যানুসারে, দ্য ড্রপ একটি নীল  লম্বা ভাস্কর্যটি, "একটি মৃদু 'বৃষ্টির ফোঁটা', যেটি কোন তলে পতনের মুহূর্ত" ধারণ করে। ভাস্কর্যটির কেন্দ্রীয় "মেরুদন্ড" ইস্পাত দিয়ে গঠিত এবং স্টাইরোফোম এবং নীল পলিউরেথেন দিয়ে আবৃত। দ্য ড্রপের বহিরাবরণ আকাশের রঙের পরিপূরক এবং বিপরীত তীরে (উত্তর ভ্যানকুভারের) দৃশ্যমান বড় হলুদ সালফারের স্তূপের সাথে বৈপরীত্য তৈরি করে।  ভ্যানকুভার কনভেনশন সেন্টার শিল্পকলা প্রকল্পের অংশ হিসাবে ভাস্কর্যটির  নির্মাণ নকশা ও স্থাপনের জন্য নির্বাচিত হয়েছিল। ইঙ্গেস ইডি নামের চারজন জার্মান ভাস্করের একটি দলের জন্য এটি ছিল উত্তর আমেরিকায় বানানো প্রথম ভাস্কর্য। ভাস্কর্যটি ২০০৯ সালে বন ভয়েজ প্লাজায় (ভ্যানকুভার কনভেনশন সেন্টার সংলগ্ন) বারার্ড স্ট্রিটের শেষে, ভ্যানকুভারের ডাউনটাউনের কোল হারবার পাড়ায় জলের ধারে স্থাপন করা হয়েছিল।  ২০১০ সালের শীতকালীন অলিম্পিকের সময় টেলিভিশন ক্যামেরার দৃশ্যে বাধা দেওয়ার জন্য দ্য ড্রপকে সাময়িকভাবে সরানো হয়েছিল।   অভ্যর্থনা  ভ্যানকুভার অবজার্ভার ভাস্কর্যটিকে "ভ্যানকুভারের উপশিষ্ট বস্তু" হিসাবে উল্লেখ করেছে। প্রকাশনার বর্ণনা অনুসারে, দ্য ড্রপের  সাথে "দর্শকের কৌতুকপূর্ণ সম্পর্ক" রয়েছে এবং ভ্যানকুভারের বাসিন্দাদের জন্য এটি " বিশাল গোপন রসিকতা"। এটি শহরের উচ্চ বৃষ্টিপাতের পরিমাণকে নির্দেশ করে। বৃষ্টিপাতের পরিমাণের হিসেবে অ্যাবটসফোর্ড এবং হ্যালিফ্যাক্সের পরে ভ্যানকুভার হলো কানাডার তৃতীয় বড় শহর, যেখানে প্রতি বছর ১৬২-এরও বেশিদিন বৃষ্টি পরে।   তথ্যসূত্র    বহিঃসংযোগ   ভ্যানকুভার কনভেনশন সেন্টার শিল্পকলা প্রকল্প   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কোল হারবার বিষয়শ্রেণী:কানাডার ইস্পাত ভাস্কর্য বিষয়শ্রেণী:২০০৯-এর ভাস্কর্য বিষয়শ্রেণী:জার্মান ভাস্করদের কাজ বিষয়শ্রেণী:ভ্যানকুভারের পর্যটন আকর্ষণ বিষয়শ্রেণী:ভ্যানকুভারের বহিরাঙ্গন ভাস্কর্য
কদম, কদম্ব বা বুল কদম (বৈজ্ঞানিক নাম: Anthocephalus indicus) ইংরেজি নাম burflower tree, laran, Leichhardt pine,,kadam।Rubiaceae পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম।এল বর্ষার দূত ,আশীষ-উর-রহমান, দৈনিক প্রথম আলো। ঢাকা থেকে প্রকাশের তারিখ: ০৮-০৬-২০১৩ খ্রিস্টাব্দ। বর্ষার দূত বলা হয় কদম ফুল কে।   আদি নিবাস  বাংলাদেশ, ভারত এর উষ্ণ অঞ্চল, চীনFlora of China, মালয় কদমের আদি নিবাস।   বর্ণনা  থাম্ব|বাম|কদম ফুল ও কদমের ভিতরের অংশ থাম্ব|বাম|কদম গাছের গুঁড়ি দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।শ্যামলী নিসর্গ, দ্বিজেন শর্মা, বাংলা একাডেমী, ঢাকা। থাম্ব|গাছে কদম ফুল, বাংলাদেশ   ব্যবহার্য অংশ  গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমূল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।   ঔষধি ব্যবহার  কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে।   তথ্যসূত্র    বহিঃসংযোগ    The sacred fig tree and the North star  Krishna, the Gopi girls and the Kadamba Tree - "Chir-Harana" or "Vastraharan Lila"  Mythical Trees and Deities  The Hindu  USDA database  ARS-GRIN database  বিষয়শ্রেণী:গাছ বিষয়শ্রেণী:বৃক্ষ বিষয়শ্রেণী:উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ভারতের উদ্ভিদ বিষয়শ্রেণী:চীনের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:নিউ গিনির বৃক্ষ বিষয়শ্রেণী:হিন্দুধর্মের পবিত্র বৃক্ষ বিষয়শ্রেণী:১৮২৪-এ বর্ণিত উদ্ভিদ বিষয়শ্রেণী:ফুল
থাম্ব|নট সেফ ফর ওয়ার্ক নট সেফ ফর ওয়ার্ক বা কাজের জন্য নিরাপদ নয় (এনএসএফডব্লিউ) হল একটি ইন্টারনেট অপভাষা বা সাঁটলিপি যা এমন বিষয়বস্তু, ভিডিও বা ওয়েবসাইট পাতার সংযোগকে চিহ্নিত করতে ব্যবহৃত হয় যা দর্শকগণ কোন প্রকাশ্য, আনুষ্ঠানিক বা নিয়ন্ত্রিত পরিবেশে দেখতে চান না। উক্ত চিহ্নিত বিষয়বস্তুতে থাকতে পারে নগ্নতা, তীব্র যৌনতা, রাজনৈতিক ত্রুটি, অশ্লীল ভাষা, নিন্দা, সহিংসতা বা অন্য কোন সম্ভাব্য বিরক্তি-সৃষ্টিকারী বিষয়বস্তু। যে সকল পরিবেশ সমস্যাজনক হতে পারে তার মধ্যে অন্তর্ভুক্ত হল কর্মক্ষেত্র, বিদ্যালয় এবং পারিবারিক আবহ। এনএসএফডব্লিউর সে সকল ব্যক্তির কাছে সুনির্দিষ্টভাবে প্রাসঙ্গিক যারা এমন কর্মক্ষেত্রে বা বিদ্যালয়ে ব্যক্তিগতভাবে ইন্টারনেটকে ব্যবহার করতে চায়, যেগুলোতে যৌন ও সহিংস বিষয়বস্তুর প্রবেশাধিকার নিষিদ্ধকারী নীতিমালা রয়েছে। বিপরীতভাবে, কাজের জন্য নিরাপদ (এসএফডব্লিউ) সে সকল সংযোগের জন্য ব্যবহৃত হয়  যেগুলোতে এমন কোন উপাদান নেই,What is SFW (Safe for Work) from Computer Hope কিন্তু যেখানে এই শিরোনামকে লোকে ভুলভাবে ভেবে বসতে পারে যে বিষয়বস্তুটি এনএসএফডব্লিউ।  সমতুল্য অভিব্যক্তি নফ সেফ ফর লাইফ (এনএসএফএল) কেও ব্যবহার করা হয়, যা সেই সকল বিষয়বস্তুকে বুঝায় যেগুলো তীব্র অস্বস্তিকর, ববমির উদ্রেককারী বা বিরক্তিকর যে তা দেখলে মানসিক ভীতির সঞ্চার হতে পারে। এনএসএফএল চিহ্নিতকারী সংযোগসমূহের মধ্যে থাকতে পারে বস্তুকামী পর্নোগ্রাফি, রক্তপাত বা মরণঘাতী সহিংসতা।  তথ্যসূত্র  বিষয়শ্রেণী:ইন্টারনেট অপভাষা বিষয়শ্রেণী:মিডিয়া বিষয়বস্তু রেটিং পদ্ধতি বিষয়শ্রেণী:ইন্টারনেট সেন্সরকরণ বিষয়শ্রেণী:ইন্টারনেট বিবাচন বিষয়শ্রেণী:ইন্টারনেট সংস্কৃতি বিষয়শ্রেণী:ইন্টারনেট অপশব্দ বিষয়শ্রেণী:ইন্টারনেট পরিভাষা বিষয়শ্রেণী:পর্নোগ্রাফি
আমি এইরূপ শুনেছি (; ) হল বৌদ্ধ ধর্মোপদেশনার প্রমাণ্য অবতরণিকা (পালি ও সংস্কৃত: নিদান)। এই শব্দবন্ধটির বৌদ্ধশাস্ত্রে "প্রামাণিকতার সিলমোহর" হিসেবে কাজ করে; অর্থাৎ এই শব্দবন্ধটিই নিশ্চিত করে যে সংশ্লিষ্ট উপদেশটি স্বয়ং গৌতম বুদ্ধ কর্তৃক প্রদত্ত হয়েছিল। বৌদ্ধদের প্রথাগত বিশ্বাস, বুদ্ধের শিষ্য আনন্দ প্রথম এই শব্দবন্ধটি ব্যবহার করে বুদ্ধের উপদেশ সম্পর্কে সাক্ষ্য প্রদান করেছিলেন। যদিও কোনও কোনও গবেষক এই বিষয়ে দ্বিমত পোষণ করেন। বিভিন্ন উপদেশনায় এই শব্দবন্ধটির সঙ্গে এটির পরবর্তী শব্দগুলির কী সম্পর্ক, তা নিয়েও বিতর্ক রয়েছে। শব্দবন্ধটি পাঠের আদি উদ্দেশ্য কী ছিল তা নিয়ে বিভিন্ন তত্ত্বের উপস্থাপনা করা হয়। পরবর্তীকালে মহাযান ও বজ্রযান ধর্মোপদেশনার ক্ষেত্রেও এই শব্দবন্ধটির প্রয়োগ দেখা যায়।  পাদটীকা    তথ্যসূত্র   * বিষয়শ্রেণী:মৌখিক প্রথা বিষয়শ্রেণী:বৌদ্ধ পরিভাষা বিষয়শ্রেণী:বৌদ্ধ সাহিত্য বিষয়শ্রেণী:মৌখিক ঐতিহ্য বিষয়শ্রেণী:বৌদ্ধ আচরণ ও অভিজ্ঞতা
thumb|right|একটি অডিও প্রকোশলী একটি অ্যানিমেটেড ভিডিও উৎপাদনের জন্য কণ্ঠাভিনেতার (মাইক্রোফোনে) রেকর্ড করছে।  ঠোঁট মেলানো (ঠোঁটের ছন্দসমতার সংক্ষিপ্ত) বলতে পূর্বরেকর্ডকৃত গাওয়া বা কণ্ঠস্বরের সাথে সরাসরি পরিবেশনায় সাউন্ড রিইনফোর্সমেন্ট পদ্ধতির মাধ্যমে বা টেলিভিশন, কম্পিউটার, চলচ্চিত্র বক্তা বা অন্যান্য ক্ষেত্রে সাধারণত অডিও আউটপুটের মাধ্যমে ঠোঁটের নড়াচড়া মিল রাখার একটি প্রযুক্তিগত পরিভাষা। শব্দটি সরাসরি পরিবেশনা এবং অডিওভিজুয়াল রেকর্ডিংয়ের প্রসঙ্গে বিভিন্ন কৌশল এবং প্রক্রিয়াগুলির যে কোনও একটিকে উল্লেখ করতে পারে।  চলচ্চিত্র প্রযোজনায়, ঠোঁট-মেলানো প্রায়শই প্রযোজনা-পরবর্তী পর্বের অংশ। বিদেশী ভাষার চলচ্চিত্রের ভাষান্তর এবং অ্যানিমেটেড চরিত্রগুলি পরিচালনা, উভয়ই ক্ষেত্রেই ঠোঁট-মেলানোর প্রয়োজন পড়ে। অনেক ভিডিও গেমে নিমজ্জনজনক পরিবেশ তৈরি করতে ঠোঁট-মেলানো সাউন্ড ফাইলগুলির ব্যাপক ব্যবহার করে যাতে পর্দায় চরিত্রগুলি সরাসরি কথা বলছে বলে মনে হয়। সঙ্গীত শিল্পে, গানের সঙ্গীত ভিডিও, টেলিভিশন এবং চলচ্চিত্রের উপস্থিতি এবং কিছু সরাসরি পরিবেশনার জন্য ঠোঁট-মেলানোর প্রচলন রয়েছে। কনসার্টে সঙ্গীতশিল্পীদের ঠোঁট-মেলানো পরিবেশনে অংশ নেওয়া ভক্তদের কাছে বিতর্কিত হতে পারে যারা সাধারণত সরাসরি পরিবেশনা দেখার আশা করেন।  বিষয়শ্রেণী:গাওয়া বিষয়শ্রেণী:শব্দধারণ বিষয়শ্রেণী:প্রতারণা বিষয়শ্রেণী:চলচ্চিত্র প্রযোজনা বিষয়শ্রেণী:শব্দধারণ বিষয়শ্রেণী:সঙ্গীত পরিভাষা
লক্ষি কান্তা চাওলা পাঞ্জাব সরকার এর সাবেক কেবিনেট মন্ত্রী এবং ভারতীয় জনতা পার্টি (বিজেপি) এর সদস্য।http://indiatoday.intoday.in/story/bjp-mp-navjot-sidhu-to-observe-fast-unto-death-from-tomorrow/1/312070.html  প্রাথমিক জীবন মন্ত্রী হবার পূর্বে তিনি কলেজে প্রভাষক ছিলেন।http://www.tribuneindia.com/2007/20070228/aplus1.htm  রাজনৈতিক জীবন তিনি ভারতীয় জনতা পার্টি’র জাতীয় সহ সভাপতি। পূর্বে তিনি স্বাস্থ্য দপ্তরের দায়িত্বপ্রাপ্ত ছিলেন  নিয়ে কাজ করার জন্য পরিচিত ছিলেন এবং ২০১০ থেকে তিনি সমাজ ও জনকল্যাণ দপ্তরে  কাজ করা শুরু করেন। ২০০৭ সালে তিনি অম্রিতসার কেন্দ্র থেকে স্টেট লেজিসলেটিভ এসেম্বলি তে নির্বাচিত হন।  তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:পাঞ্জাব (ভারত) বিধানসভার সদস্য ২০০৭-২০১২ বিষয়শ্রেণী:পাঞ্জাব, ভারতের রাজ্য মন্ত্রিপরিষদের মন্ত্রী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ বিষয়শ্রেণী:ভারতের রাজ্য মন্ত্রিপরিষদের নারী মন্ত্রী বিষয়শ্রেণী:অমৃতসরের ব্যক্তি
জল জোছনা  বিংশ শতাব্দীর অন্যতম প্রধান বাংলাদেশী কথাসাহিত্যিক হুমায়ূন আহমেদের একটি জনপ্রিয় উপন্যাস। উপন্যাসটি ১৯৯৩ সালে প্রথম প্রকাশিত হয়। বইটির প্রকাশক হাসান জায়েদী। প্রকাশনা সংস্থা পার্ল পাবলিকেশন। বইটির গ্রন্থস্বত্ব লেখকের অর্থাৎ হুমায়ূন আহমেদের। উৎসর্গপত্র বইটি উৎসর্গ করা হয় পশ্চিমবঙ্গের প্রখ্যাত ঔপন্যাসিক সমরেশ মজুমদারকে। উৎসর্গপত্রে হুমায়ূন আহমেদ লেখেনঃ  পটভূমি বড় মাপের লেখকদের মধ্যে সমসাময়িকতা কমই দেখা যায়। বিশ্বসাহিত্যের অধিকাংশ বড় লেখক নিকট বা দূর অতীতের আবহে কাহিনী ফাঁদতে পছন্দ করেন। হুমায়ূন আহমেদ এ ক্ষেত্রে একজন ব্যতিক্রমী লেখক। তিনি অহরহ সমসাময়িক সমস্যা বা ঘটনাকে তার কাহিনীর কেন্দ্রস্থলে স্থাপন করেছেন যাকে ঘিরে আবর্তিত হয়েছে মূল বয়ান এবং চরিত্রসমূহ। জল জোছনা উপন্যাসের কেন্দ্রে রয়েছে  বাংলাদেশের সড়ক ব্যবস্থাপনার ক্ষেত্রে বিরাজমান নৈরাজ্য, আইনশৃঙ্খলা পরিস্থিতির অনিশ্চয়তা ও দুর্বৃত্তরে দাপট। এই ঘটনাকে ঘিরে হুমায়ূন আহমেদ মানব চরিত্রের নানা দিকের ওপর আলোকপাত করেছেন। এই চরিত্র বিশ্বজনীন, চিরায়ত।  চরিত্রসমূহ মনজুর – একজন ব্যবসায়ী এবং কোটিপতি রেবেকা – মনজুরের স্ত্রী নিতু – মনজুরের মেয়ে জহির – মনজুরের বন্ধু  কাহিনীসংক্ষেপ মনজুর একজন কোটিপতি ব্যবসায়ী। ব্যবসার কাজেই তার সময়গুলো চলে যায়। ব্যবসার কাজের জন্যই সে তার পরিবারকে সময় দিতে পারে না। এ নিয়ে মনজুরের স্ত্রী রেবেকার মনে ক্ষোভ রয়েছে। মাঝে মাঝেই রেবেকা, নিতু ও জহির বেড়াতে যায়। দিনাজপুর যাওয়ার সময় নিতু তার বাবাকে রাজি করায় তাদের সাথে যাওয়ার জন্য। কিন্তু আরিচা পার হওয়ার পড়ে তারা ঝামেলায় ফেঁসে যায়। কিছুক্ষণ আগে সড়ক দুর্ঘটনায় দুই ভাই বোন মারা যায়। তাদের এ মৃত্যু নিয়ে নিয়ে গ্রামবাসীর মাঝে ক্ষোভ সৃষ্টি হয়। আর এরই সুযোগ নিতে চলে আসে এক স্বার্থান্বেষী চক্র। সেই চক্রের প্রধান এক বুড্ডা গ্রামবাসীকে উস্কে দেয়। তারা গাড়ি ভাংচুর করে। এক পর্যায়ে মনজুর চক্রের প্রধানকে হত্যা করে।   এই উপন্যাসের কিছু উক্তি   শরীরের সৌন্দর্য যেভাবে দেখা যায় মনের সৌন্দর্য সেভাবে দেখা গেলে খুব ভালো হত। (পৃষ্ঠাঃ ১৬)   আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম বহিঃসংযোগ    তথ্যসূত্র  বিষয়শ্রেণী:১৯৯৩-এর উপন্যাস‎ বিষয়শ্রেণী:২০শ শতাব্দীর উপন্যাস‎ বিষয়শ্রেণী:বাংলা ভাষার উপন্যাস বিষয়শ্রেণী:১৯৯৩-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:ধ্রুব এষের প্রচ্ছদ শিল্প সহ বই বিষয়শ্রেণী:পার্ল পাবলিকেশনের বই
গুয়াম জাতীয় অনূর্ধ্ব-২০ ফুটবল দল (; যা গুয়াম অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে গুয়ামের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম গুয়ামের ফুটবলের সর্বোচ্চ নিয়ন্ত্রক সংস্থা গুয়াম ফুটবল অ্যাসোসিয়েশন দ্বারা নিয়ন্ত্রিত হয়।  ১,০০০ ধারণক্ষমতাবিশিষ্ট গুয়াম জাতীয় ফুটবল স্টেডিয়ামে মাতাও নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়ামের বারিগাডায় অবস্থিত।  গুয়াম অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  উত্তীর্ণ হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২    তথ্যসূত্র  বহিঃসংযোগ     ফিফা-এ গুয়াম জাতীয় অনূর্ধ্ব-২০ ফুটবল দল    এএফসি-এ গুয়াম জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:এশিয়ার জাতীয় অনূর্ধ্ব-২০ ফুটবল দল অনূর্ধ্ব-২০
ইয়োহানি দিলোকা ডি’সিলভা() (জন্ম: ৩০শে জুলাই ১৯৯৩ সাল, কলম্বো, শ্রীলঙ্কা) জনপ্রিয়ভাবে ইয়োহানি নামে পরিচিত একজন শ্রীলঙ্কান গায়িকা, গীতিকার, র‍্যাপার, সঙ্গীত প্রযোজক ও ব্যবসায়ী। তাঁর সঙ্গীত জীবন ইউটিউবার হিসেবে শুরু হয়। তিনি শীঘ্রই তার 'দেবিয়াঙ্গে বারে'-এর র‍্যাপ কভারের জন্য স্বীকৃতি লাভ করেন এবং তার গাওয়া ও র‍্যাপিং এর অনেক কভার প্রকাশ করেন, যা তাকে শ্রীলঙ্কার "র‍্যাপ প্রিন্সেস" উপাধি প্রদান করে। তার গাওয়া মানিকে মাগে হিথে গানটি শ্রীলঙ্কা, ভারত ও বাংলাদেশে অল্প সময়ে ব্যাপক জনপ্রিয়তা লাভ করে।   ব্যক্তিগত জীবন   ইয়োহানি দিলোকা ডি’সিলভা ১৯৯৩ সালের ৩০শে জুলাই শ্রীলঙ্কার কলম্বোতে জন্মগ্রহণ করেন। তিনি একজন যোদ্ধা, প্রাক্তন সেনা অফিসার, মেজর জেনারেল প্রসন্ন ডি'সিলভার কন্যা। ইয়োহানির মা দিনীথি ডি'সিলভা যিনি শ্রীলঙ্কান এয়ারলাইন্সের প্রাক্তন এয়ার হোস্টেস।  তিনি বিশাখা বিদ্যালয়ের একজন খ্যাতিমান সাঁতারু ও ওয়াটার পোলো খেলোয়াড় হিসাবে খেলাধুলায়ও ব্যাপকভাবে জড়িত ছিলেন। শিল্পী হিসেবে সঙ্গীত জীবন শুরু করার আগে লজিস্টিক ম্যানেজমেন্ট ও প্রফেশনাল অ্যাকাউন্টিংয়ে ইয়োহানি তার উচ্চ শিক্ষা সম্পন্ন করেন।   তথ্যসূত্র    বহিঃসংযোগ    තාත්තා නිසා යුද්දේ කාලෙ අනිත් ළමයිට Threat එකක්වෙයි කියලාසමහර දා අපිට ඉස්කෝලේ එන්න එපා කියනවා|Yohani  Danuට කියන්න! | යොහානි ද සිල්වා  Manike Mage Hithe මැණිකේ මගේ හිතේ - Official Cover - Yohani & Satheeshan  යොහානි මුල්වරට පෙම්වතා ගැන හෙළිකරයි | Interview With Yohani De Silva | FM Derana OFF-AIR  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান সঙ্গীতশিল্পী বিষয়শ্রেণী:শ্রীলঙ্কান সঙ্গীতশিল্পী-গীতিকার বিষয়শ্রেণী:শ্রীলঙ্কান ইউটিউবার বিষয়শ্রেণী:কলম্বোর ব্যক্তি বিষয়শ্রেণী:শ্রীলঙ্কান বৌদ্ধ বিষয়শ্রেণী:শ্রীলঙ্কান ব্যবসায়ী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:২১শ শতাব্দীর শ্রীলঙ্কান গায়িকা বিষয়শ্রেণী:সেন্ট্রাল কুইন্সল্যান্ড বিশ্ববিদ্যালয়ের প্রাক্তন শিক্ষার্থী
thumb|256px|right|বজ্রপাত হল তড়িত-চুম্বকীয় প্লাজমা ফিলামেন্টে পিঞ্চ ক্রিয়ার উদাহরণ দুটি সমান্তরাল পরিবাহকের মধ্য দিয়ে একই দিকে বিদ্যুৎ প্রবাহ ঘটলে পরিবাহকযুগলের মধ্যে যে চৌম্বকীয় আকর্ষণ দেখা যায়, তাকেই পিঞ্চ ক্রিয়া বলে।  এই বল প্রথমদিককার আবেশ চুল্লী-গুলিতেই দেখা গিয়েছিল। ১৯৪০ সাল থেকে শুরু করে তাপ-নিউক্লীয় বিক্রিয়কPhillips, James. "Magnetic Fusion." Los Alamos Science Winter 1983: 64-67. Web. 4 Apr. 2013.-এর মধ্যে উত্তপ্ত প্লাজমাকে সংঘবদ্ধ রাখার উপায় হিসেবে এই ক্রিয়ার উপর আজতক ব্যাপক গবেষণা হয়ে আসছে। পরীক্ষামূলক টরয়েডীয় তাপ-নিউক্লীয় বিক্রিয়কে তাড়িৎচৌম্বকীয় আবেশের মাধ্যমে প্লাজমায় বিপুল তড়িৎপ্রবাহ সৃষ্টি করা হয়; এই তড়িৎপ্রবাহ প্লাজমাকে একাধারে যেমন উত্তপ্ত করে তোলে তেমনি পিঞ্চ ক্রিয়ার মাধ্যমে(প্লাজমা মেঘকে কতগুলি সমাক্ষ সিলিন্ডার চিন্তা করলে, পরপর দুটি সিলিন্ডারকে মনে হবে সমান্তরাল দুটি পরিবাহক যাদের মধ্য দিয়ে একই দিকে তড়িৎ প্রবাহিত হওয়ায় তারা পরস্পরকে আকর্ষণ করবে) টিউবের দেয়াল থেকে প্লাজমাকে দূরে রাখে।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:সংযোজন শক্তি বিষয়শ্রেণী:ওলন্দাজ উদ্ভাবন
জল গোলার্ধ এবং স্থল গোলার্ধ হলো পৃথিবীর গোলার্ধদ্বয় যা যথাক্রমে পৃথিবীর সম্ভাব্য সর্ববৃহৎ ভূমি ও মহাসাগরীয় এলাকা জুড়ে বিস্তৃত। সংজ্ঞা অনুসারে (ধরে নেয়া হচ্ছে যে, সমগ্র ভূপৃষ্ঠকে "ভূমি" বা "মহাসাগর" হিসাবে গন্য করা যায়) এই গোলার্ধ দুটি একে অন্যকে পরস্পর ছেদ করে না, বরং আলাদা আলাদা অংশ।  গোলার্ধ নিরূপণ ক্ষেত্রবিশেষে সামান্য কিছুটা পরিবর্তিত হয়ে থাকে। স্থল গোলার্ধের কেন্দ্র নির্ধারণ করা হয় ৪৭°১৩′ উত্তর অক্ষাংশ এবং ১°৩২′ পশ্চিম দ্রাঘিমাংশের ছেদ বিন্দুতে (ফ্রান্সের নান্টেস শহরে)। জল গোলার্ধের কেন্দ্র স্থল গোলার্ধের কেন্দ্রের ঠিক বিপরীতে এবং তাই এটি ৪৭°১৩′ দক্ষিণ অক্ষাংশ এবং ১৭৮°২৮′ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে) অবস্থিত। আবার, একটি বিকল্প স্থল গোলার্ধের কেন্দ্র নির্ধারণ করা হয় ৪৭°২৪′৪২″ উত্তর অক্ষাংশ এবং ২°৩৭′১৫″ পশ্চিম দ্রাঘিমাংশের ছেদ বিন্দুতে (ফ্রান্সের পিরিয়াক-সুর-মেরের নিকটবর্তী আইল ডুমেটে)। ফলে, জল গোলার্ধের কেন্দ্রের অবস্থান হচ্ছে ৪৭°২৪′৪২″ দক্ষিণ অক্ষাংশ এবং ১৭৭°২২′৪৫″ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে)।   ভৌগোলিক বৈশিষ্ট্যাবলীর বিস্তরণ  নিচের সারণিতে আলফনস বার্গেটের গণনাকৃত হিসাব মতে জল এবং স্থল গোলার্ধের প্রতিটি মহাদেশের ভূমি এলাকা ও জলভাগের অনুমানিক বিস্তরণ দেয়া হলো -   মহাদেশ স্থল গোলার্ধকিলোমিটার২ (বর্গ মাইল) জল গোলার্ধকিলোমিটার২ (বর্গ মাইল) আফ্রিকা   আমেরিকা অঞ্চল   এন্টারটিকা   এশিয়া   ওশেনিয়া   ইউরোপ   মোট বিস্তৃত এলাকা      আরও দেখুন   পৃথিবীর ভৌগোলিক কেন্দ্র।   তথ্যসূত্র    বহিঃসংযোগ    বিষয়শ্রেণী:পৃথিবীর গোলার্ধ বিষয়শ্রেণী:মহাসাগর বিষয়শ্রেণী:প্রাকৃতিক ভূগোল
কাইল হডসোল (জন্ম: ২৪ নভেম্বর ১৯৮৮) একজন বারমুডিয়ান ক্রিকেটার ।  ২০০৭ সালে নাইরোবিতে কেনিয়ার বিপক্ষে বারমুডার হয়ে ওয়ানডে আন্তর্জাতিক অভিষেক হয়েছিল তার।  আগস্ট ২০১৯ সালে,তাকে ২০১৮–১৯ আইসিসি টি-টোয়েন্টি বিশ্বকাপ আমেরিকান টুর্নামেন্টের আঞ্চলিক ফাইনালের জন্য বারমুডার স্কোয়াডে নাম দেওয়া হয়েছিল।  ২০১২ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল।   তথ্যসূত্র   বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার বিষয়শ্রেণী:বারমুডার একদিনের আন্তর্জাতিক ক্রিকেটার বিষয়শ্রেণী:বার্মুডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম
thumb|200px|A kernel connects the application software to the hardware of a computer. কার্নেল, () কম্পিউটার বিজ্ঞানে,  অপারেটিং সিস্টেমের প্রধান উপাদান। এটি কম্পিউটার হার্ডওয়ারে সংগঠিত অ্যাপ্লিকেশন এবং প্রকৃত ডাটা প্রসেসিংয়ে একটি সেতুবন্ধন। সিস্টেমের সম্পদ ও সুবিধাসমূহের ব্যাবস্থাপনাই কার্নেলের দায়িত্ব (হার্ডওয়ার ও সফ্‌টওয়ারয়ের উপাদানগুলোর মধ্যে যোগাযোগ)। স্বাভাবিকভাবেই, অপারেটিং সিস্টেমের মূল উপাদান কার্নেল সম্পদের সর্বনিম্ন অ্যাবসট্রাকশন লেয়ার নিশ্চিত করতে পারে যা অ্যাপ্লিকেশন সফটওয়ারের কাজ করার জন্য তাকে অবশ্যই নিয়ন্ত্রণ করতে হয়।http://www.linfo.org/kernel.html  কার্নেলের ডিজাইন ও প্রয়োগের ভিত্তিতে অপারেটিং সিস্টেমের কাজগুলো বিভিন্নভাবে সংগঠিত হয়। মনোলিথিক কার্নেলগুলো যেখানে অপারেটিং সিস্টেমের কর্মক্ষমতা বৃদ্ধির জন্য অপারেটিং সিস্টেমের সকল কোড একই এড্রেস স্পেসে সম্পাদনা করে সেখানে মাইক্রোকার্নেলগুলো বেশিরভাগ অপারেটিং সিস্টেমে সার্ভারের মত ইউজার স্পেসে কোডগুলো সম্পাদনা করে যাতে করে অপারেটিং সিস্টেমের নিয়ন্ত্রণ ক্ষমতা এবং ভিন্নতা বাড়ানো যায়।  তথ্যসূত্র  আরও দেখুন কার্নেলের ধরন: মনোলিথিক কার্নেল মাইক্রোকার্নেল হাইব্রিডকার্নেল এক্সোকার্নেল  ন্যানোকার্নেল  বিষয়শ্রেণী:কম্পিউটার বিজ্ঞান বিষয়শ্রেণী:ইলেকট্রোনিক্স বিষয়শ্রেণী:অপারেটিং সিস্টেম কার্নেল বিষয়শ্রেণী:অপারেটিং সিস্টেম
অ্যাশলি কল্ডওয়েল (, ; জন্ম: ১৪ মার্চ ১৯৯৩) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  কল্ডওয়েল মার্কিন যুক্তরাষ্ট্রের হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন অ্যাশলি কল্ডওয়েল ১৯৯৩ সালের ১৪ই মার্চ তারিখে মার্কিন যুক্তরাষ্ট্রের ভার্জিনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কল্ডওয়েল মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১০১.৩১ স্কোর অর্জন করে বাছাইপর্বে দ্বিতীয় স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বোচ্চ ১০৫.৬০ স্কোর করে দ্বিতীয় ধাপের জন্য উত্তীর্ণ হয়েছিলেন, যেখানে তিনি ৮৩.৭১ স্কোর করে চতুর্থ স্থান অধিকার করেছেন।  অন্যদিকে, তিনি ক্রিস্টোফার লিলিস এবং জাস্টিন শোনেফেল্ডের সাথে মার্কিন দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩৩০.৫৫ স্কোর অর্জন করে চূড়ান্ত পর্বের দ্বিতীয় ধাপের জন্য উত্তীর্ণ হয়েছিল। দ্বিতীয় ধাপে তার দল ৩৩৮.৩৪ স্কোর অর্জন করেছিল, যা তাদের স্বর্ণ পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
থাম্ব|মোহামেদ ফাইজাল পি পি মোহামেদ ফাইজাল পি পি হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। ষোড়শ ও সপ্তদশ লোকসভা নির্বাচনে তিনি লাক্ষাদ্বীপ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সপ্তদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:১৯৭৫-এ জন্ম বিষয়শ্রেণী:জাতীয়তাবাদী কংগ্রেস পার্টির রাজনীতিবিদ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:লক্ষদ্বীপের লোকসভা সদস্য
কের্মনশহ () ইরানের ৩১টি প্রদেশের একটি। প্রদেশটি ১৯৬৯ সাল হতে ১৯৮৬ সাল পর্যন্ত কের্মনশাহান ও ১৯৮৬ সাল হতে ১৯৯৫ সাল পর্যন্ত বাখতারান নামে পরিচিত ছিল।  প্রদেশটির রাজধানী হল কের্মনশহ শহর। ইরানের স্বরাষ্ট্র মন্ত্রণালয়ের ২০১৪ সালের বিভাজন অনুযায়ী শহরটি অঞ্চল ৪ এর কেন্দ্র  এবং এর কেন্দ্রীয় সচিবালয় কের্মনশহে অবস্থিত। কের্মনশহের অধিকাংশ মানুষ শিয়া। তবে সুন্নি ও ইয়ারসানি সংখ্যালঘু মুসলিমদেরও বসবাস আছে। www.justice.gov/sites/default/files  ২০০৬ সালের জনশুমারি অনুযায়ী কের্মনশহের জনসংখ্যা ছিল ১৮,৪২,৪৫৭ জন এবং খানা সংখ্যা ছিল ৪,৪৪,১৮৫ টি।  ২০১১ সালে অনুষ্ঠিত পরবর্তী জনশুমারিতে জনসংখ্যা হয়ে উঠে ১৯,৪৫,২২৭ জন এবং খানা সংখ্যা হয় ৫,৩০,৯১১ টি।  ২০১৬ সালের সাম্প্রতিক জনশুমারি অনুযায়ী কের্মনশহের জনসংখ্যা ১৯,৫২,৪৩৪ জন এবং খানা সংখ্যা ৫,৭৬,৮৬১ টি।    আরও দেখুন   ২০১৭ কের্মনশহ ভূমিকম্প   তথ্যসূত্র   বিষয়শ্রেণী:ইরানের প্রদেশ
একাগ্রতা হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটি পালি বৌদ্ধ শব্দ, যার অর্থ মনের একীকরণের পাশাপাশি মনের প্রশান্তি বা একমুখীতা,BuddhaSasana: Concise Pali-English Dictionary  এটি থেরবাদ অভিধর্ম শিক্ষার সাত সার্বজনীন মানসিক কারণের এবং পালি ত্রিপিটক অনুসারে দ্বিতীয় ঝানার সাথে যুক্ত গুণের একটি।Henepola Gunaratana, The Path of Serenity and Insight: An Explanation of the Buddhist Jhānas, p.87Roderick S. Bucknell (1993), Reinterpreting the Jhanas. p.375 এটি পঞ্চবাধার সংবেদনশীল ইচ্ছার প্রতিষেধক (কামচাঁদ)।   তথ্যসূত্র    উৎস      Nina van Gorkom (2010), Cetasikas, Zolag //links broken     বহিঃসংযোগ   van Gorkom  বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধ ধ্যান